Document ID: 32009D0356

ΑΠΌΦΑΣΗ ATALANTA/2/2009 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 21ης Απριλίου 2009
που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)
(2009/356/ΚΕΠΠΑ)
H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25 τρίτο εδάφιο,
την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, σχετικά με τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (Atalanta), και ιδίως το άρθρο 10 παράγραφος 2, για τη συμμετοχή τρίτων κρατών,
Εκτιμώντας τα εξής:
(1)
Ο διοικητής επιχειρήσεων της ΕΕ διεξήγαγε συσκέψεις συγκρότησης δυνάμεων και στελέχωσης στις 17 Noεμβρίου 2008, 16 Δεκεμβρίου 2008 και 19 Μαρτίου 2009.
(2)
Κατόπιν των συστάσεων του διοικητή επιχειρήσεων της ΕΕ και της στρατιωτικής επιτροπής της ΕΕ (EUMC) για τη συνεισφορά της Noρβηγίας, η συνεισφορά της Noρβηγίας θα πρέπει να γίνει δεκτή.
(3)
Σύμφωνα με το άρθρο 6 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη περί ιδρύσεως της Ευρωπαϊκής Κοινότητας, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
ΑΠΟΦΑΣΙΖΕΙ:
Άρθρο 1
Συνεισφορές τρίτων χωρών
Μετά τις συσκέψεις συγκρότησης δυνάμεων και στελέχωσης, η συνεισφορά της Noρβηγίας γίνεται αποδεκτή για τη στρατιωτική επιχείρηση της ΕΕ που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta).
Άρθρο 2
Έναρξη ισχύος
Η παρούσα απόφαση παράγει αποτελέσματα την ημέρα της έκδοσής της.
Βρυξέλλες, 21 Απριλίου 2009.

Labels: 11
5
10
20
8
18
15